UK Cozah Nih CHRO Phu Tonbiaruahnak An Ngeih Hna, Thawngpang Tha A Si – Lai Lungrawn Post\nAugust 13, 2020 admin Thawngpang\nUK cozah nih CHRO kha request an kan tuah caah tuchun August 11 ah internet in UK Embassy Rangoon, le London in Department For International Development DFID, le Foreign and Commonwealth Office I Political Officer pawl cu CHRO Hakha in Salai Za Uk Ling le Salai Sang Hnin Lian he tonbiaruah nak an nei kho.\nAbik in Rakhain ram I a ummi Chinmi hna dirhmun kong ah thil sining fiangfai in theih an duh caah CHRO sin ah meeting request an kan tuah mi asi. Kan hnu Zarh ah khan American cozah ramdang lei pehtlaihnak office US Deparment of State le CHRO cu Southern Chin State I thil sining kong ah biaruah nak kan nei kho hna.\nTuzarh ah UK cozah nih Rakhain ram I aum mi Chinmi hna dirhmun fiangdeuh in theih an duh caah briefing kan pek than hna. Atu bantuk in kan miphun runven nak ah theih a herh mi ram pical cozah asi mi US, UK ti bantuk pawl nih meeting request an kan tuah mi hi lunglawmh phu ngai asi.\nA hlan kum zeimawzat lio ah cun kan mah nih kan miphun kong chimh le ruah kan in duh hna tiah har le fe in appointment kan rak tuah hna I phaisa tampi dih in le can thlau in kan rak kal hnawh tawn hna. Kanmah kan miphun kan kong hi kan politician cheukhat pawl le biaknak lei kan hruaitu cheukhat nih nih an thei ngaingai hnga maw? Cun theih tah an itim hnga maw tihi a cancan ah ka ruat tawn. Credit: Salai Bawi Lian Mang\nCapar dang relchap ding, Ruah Ngaingai Kan Herh; 2015 kum ah Chin State chung ah NLD an tling i Chin State Acozah cu NLD an si. Cu NLD cu Chin miphun lawngte an si ko. Tu ten zong ah Chin State chung ah NLD in aa cuh dingmi hi Chin miphun lawngte an si ṭhiamṭhiam ko. Asinain, kum 5 chung ah zeidah an tuah khawhmi a um. Timit an dil i ei an chuah kho lo. Ti thianhnak seh hmenh an bunh lo. Za lak in ti an pe kho hna lo.\nKannih Halkha vawlei vialte cu a man dih lehlam. Ralkap uknak lio ah a doh khotu Party an um lo i anmah duh poh in rian an rak ṭuan ruang ah ram cu a sii a fak chinchin. Cu ve bantuk cun NLD zong nih anmah Party duh ning lawnglawng in an kalpi ve tik ah, “Aana Shin” bak an si ve ṭhiamṭhiam ko. ‘Check and Balance’ a um lo.\nA tu i CNLD in aa cuh dingmi zong hi Chin miphun lawngte an si ve ko. Asinain, hi hna zong hi tling ve hna sehlaw Chin State Acozah hei ser kho ve hna sehlaw ka ṭih ngaingaimi hna an um ve. Anmah Party pakhat lawng nih a cozah an ser ve a si ahcun, “Aana Shin” phun an si ve ko lai, zei hlei an si lai lo; tiah zumhnak ka ngei.\nCu ve bantuk cun USDP zong ka duh hlei hna lo. Keimah hi zei Party hmenh a ṭanhmi ka si lo. Acozah rian ka rak ṭuan lio zong ah zei Party hmenh ah a rak lut belmi ka si lo. Ka kut tang minung zong a rak forh belmi ka si fawn lo. Ram uktu hna chung ah zeitin dah ‘Check and Balance’ a um lai i ‘Dingthlu lairel’ in ram an hruai lai i ram a ṭhancho khawh lai; ti lawng a tuakmi ka si.\nCu caah, kei cu tu ten hi cu a Party in zoh loin a minung tu in kan Chin ram a sersiam khotu taktak tu hi thim hna usilaw Party pakhat lawng nih ram hruai loin Party kip fonh in kan ram hi hruai hna sehlaw cu ahcun, ‘Check and Balance’a um kho lai. Cun, “Dingthlu lairel” ti a um deuh lai i buaktlak deuh in khua an khang kho lai. Cu lawng ahcun kan ram a ṭhangcho deuh lai; tiah ruahnak ka ngei. Nguntual Thawng


China mirum pawl caah cun celh ding si ti lo; Mangchia an tawn tak tak cang\nCoronavirus le South China sea ruangah China cu a buai chin lengmang cang hi, a hak a kau tuk cang caah, tu cu a duh lo mi lawngte a cungah tuah a si cang. USA nih China mirum, Alibaba company ngeitu Jack zong ceilak in dantatnak an tuah cang.\nAmah sual ruangah si lo in China cozah sualtuk ruangah China mirum company pawl nih ceilak in an tuar lengmang cang. China mirum company ngeitu tampi zong ramdangah company headquarter ngei ding in lam an kawl thluamah cang.\nRamdang vialte nih China cu an zum lo caah China ram chung ah company um mi poah cu an zum ti lo. TitTok ngeitu ByteDance Ltd zong nih hartnak an tawn ve cang. Huwai cong nih ceilak in harnak a tawn cang. UK, Australia le UE nih an kal tak cang fawn hna\nUS Cozah Nih Tiktok Phih A Timh. US ramdang vuanci Mike Pompeo nih “TikTok a hmangmi US citizen hna nih TikTok chungah an thunmi information le data vialte cu Tuluk communist cozah kut ah a phan kho dihmi a si caah TikTok hi US ah kan phih a hau,” tiah a chim.\nMah ti kan tuahmi hi private company caah si loin US citizen himnak caah kan tuah a herhmi a si tiah a chim chap. US ah TikTok a hmangmi hi US ah 37.2 million an si. Mah chungah minung zeimawzet an data le information cu Tuluk communist cozah kut ah a phan cang lai tiah zumh a si.\nUS bank ngan bik pakhat a simi, Well Fargo Bank ah rian a tuanmi paoh cu company nih TikTok hman lo dingah nawl a chuah cang. A rauh hlan ah TikTok cu US ah an phih chom lai tiah zumh a si.\nUS cozah nih 5G network a hmangmi Tuluk company Huawei zong US thilri a thlithup in an fir lai a phan ruangah US ah luhnak nawl a phih cang hna. UK cozah nih zong nih Huawei company cu an phih ve. Credit- TimesofIndia & Salai Lairamthang\nBe the first to comment on "China mirum pawl caah cun celh ding si ti lo; Mangchia an tawn tak tak cang"


Taang-10 Siangngakchia Pa an Sayapa Nih Thi Lak in a Vuak – THE CHIN JOURNAL\nTaang-10 Siangngakchia Pa an Sayapa Nih Thi Lak in a Vuak\nPakistan ram, Lahor khua i “American Lycetuff School” timi private sianginn ah taang-10 a cawng liomi tlangval no Hafiz Hunain Bilal cu September 5 ah khan an sayapa nih class chung ah thi lak in a velh, tiah theih a si.\nChun sml. 11:50 ah cachimh ding in an sayapa cu a rung lut. Siangngakchia pawl ca zahtermi hna a hal hna.\nAsinain, Bilal hi ca a zah lo pin ah cauk zong a philh. Cucaah, an sayapa nih a lut, a paw le a hnakpang ti bantuk ah fak piin a thongh.\nBilal he khaan khat a simi pa pakhat nih, “Sayapa nih a lu ah a thongh. Cun, a hnakpang le a paw ah a thongh chap. Bilal nih ka thaw ka chuah kho lo tiah sayapa cu a nawl. Asinain, sayapa nih na titer tih tiah a leh. A sam in a tlaih i a lu vanpang ah a khawn. Cu hnu cun Bilal cu a tlu i mah hngal loin a um,” tiah a chim.\nA nunnak a liammi Hafiz Hunain Bilal (Kehlei) le thi lak in class chung ah a vuatu an sayapa (Orhlei)\nBilal cu sizung an phakpi tlawmpal ah a nunnak a liam. Bilal a farnu Rimsha Naeem nih, “Ka tapa cu American Lycetuff School khaan chung ah a sayapa nih thi lak in a vuak” tiah Twitter ah ngaihchiatnak a tial ve.\nBilal thi lak in a vuatu sayapa hi atu bantuk in siangngakchia vuak a hman caah American Lycetuff School in an rak phuah balmi a si. Asinain, thla 6 a rauh hnu ah saya tuan ding in an lak than.\nCu sayapa cu September 5 thotho ah palik nih an tlaih cang i pohma 302 le pohma 32 in case on a si.\nBilal a thih kong ah Lahor ah a ummi siangngakchia pawl nih bia hmaan tein chahpiak ding in September 7 ah lamzawhnak an tuah i, Bilal a thihnak American Lycetuff School zong mei in an khangh.\nAmerican Lycetuff School hi Pakistan ram ah 1996 ah an rak onmi a si i, atu ah cun Pakistan ramchung ah sianginn 80 leng an on. Turkey zong ah sianginn on chap ding in timhtuahnak an ngei.\n-India Today, Pakistan Today


Akita khualipi le Nu Mary langhnak aruang (1) | Radio Veritas Asia\nAkita khualipi le Nu Mary langhnak aruang (1)\n(Tuanbia kan rel hlan ah ruah hmasa ding)\nAkita cu Japan ram khualipi pakhat a si i Honshu Tikulh, Tohuku Ramkulh ah a um. Japan ram mi pa pawl (men) cungah zeiruangah dah Pathian thinhunnak a ngantuk hringhran ti mi hi zoh tti ta u sih. 1945 August 6 le 9 ah khan Herosima le Nagasaki cu America nih (Atomic Bomb) in vutcaam ah a rak can ter ti kan theih. Cun (Unconditional surrender) zungzal in kan sung tiah nan ti lawnglawng ah ral kan dai lai tiah an ti hna. Japan Ram Uk tupa Hirohito nih zungzal in a sung kan in pek hna a ti i ralpi pahnihnak cu a dih. Mah nithawk in, America kut tangah sal tannak in an um i 1954 ah independence an pek tthan hna.\nIndependente an ngahnak 19 hnu, 1973 thawk in Nu Mary langh hram aa thawk. Ralpi pa 2 nak lio i an thil hrawh mi vial te le America sin in independence an hmuh hnu i an thil ser mi vialte le an tuah hnga mi vial te cu Nu Mary nih a theih dih. A thin a hung tuk mi Japan pa pawl nih mah bantuk (atomic bomb) cu an ser kho lai lo tiah aho nih dah a chim khawh lai? Vawileicung seh-hmuh lei (Technology) ah a sang bik an si cang tiah an ti mi hna ram an si. Atu chan ahhin Herosima le Nagasaki i thlak mi Bomnak in let 1000 a tthawng deuh mi (1 bomb) an ser khawh cang ti a si. Japan pa pawl nih an i timh tuah mi le America miphun cung i thil tuah an i timh mi vialte cu ahohmanh nih kan thei kho lo sihmanhsehlaw Nu Mary nih a rak hmuh dih cikcek cang. Japan nih America cu vun lehrulh tthan hna sehlaw vawleicung minung vialte ca zongah zeitluk in dah harnak kan tawn ve hnga ti cu Nu Mary nih a theih caah 101 tiang a mitthli a luan ter I (warning) a pek mi hna cu a si.\nJanpan Ram, Akita khualipi i Bawi Nu Mary a langhnak kong a tlangpi\n1973 June 12 ni ah Bawi Nu Mary langhnak hi theitlei thil pakhat in aa thawk. Mah ni ah hin Sr. Agnes Katsuko Sasagawa nih ruah lo pi in khuaruahhar taktak a si mi mei ceu pi Bawipa thisa kuang chung in a rak chuak kha a hmuh. Mah bantuk meiceu pi cu ni 3 chung pehzulh in a hmuh. 1973 June 28 ni ah Sr. Agnes Katsuko Sasagawa a keh lei kutphah chungah cross+ bantuk pungsaan a ngei mi hma ngeih hram aa thawk. A thi tamtuk a chuak i a faktuk hringhran. 1973 July 6 ni ah Sr. Agnes cu (Chapel) thlacamnak khan ah thla a cam lioah aa dawh ngai mi aw pakhat Nu Mary lem in a hung chuah a theih. Mah Nu Mary lem hi (Buddhist) lem ser thiam mi pa nih (Katsura thingkung in a ser mi a si i pe 3 lawng sang mi a si. Mah ni tthiamtthiam ahhin Akita convent sisters pawl nih cun Nu Mary orh-lei kutphah in thi dor a zut thluahmah mi kha an hmuh ve. Mah bantuk i thisen dor a zut thluahmah mi cu voi 4 tiang an hmuh ti a si.\nNu Mary lem kutphah i hma cu 1973 Sep- tember 29 tiang a um i mah hnu cun a tlau tthan. 1973 September 29 ni thawk in Nu Mary lem i a cal le a hngawng in a thlan a chuak ti a si. 1973 July 6 ni ah a voi 1 nak Nu Mary biacah cu Sr. Agnes nih a rak theih. 1973 August 3 ni ah a voi 2 nak Nu Mary biacah cu Sr. Agnes nih a theih tthan. 1973 October 13 ni ah a voi 3 nak Nu Mary biacah cu Sr. Agnes nih a theih tthan. 1973 January 4 ni thawk in Nu Mary lem cu a mitthli luan hram aa thawk i kum 6 le thla 8 tiang a ttap. Voi 101 tiang bak a ttap ti a si. 101 a ttah mi zong hi sullam a ngei ti a si. No. 1 hmai bik i a sullam cu Eve (Ewah Adam Nu Pi) a si i a hnu lei 1 pakhat cu Second Eve (Nu Mary) a si ti a si. Cun a lai fang i (0) a sullam cu hram thawhnak le donghnak a ngei lo mi Pathian tinak a si. 101 nih a kan hmuh sak mi cu Eve nih sualnak ah kan luh pi hna hmanhsehlaw second Eve (Nu Mary) nih Pathian nawl ngeihnak thawngin khamtu Jesuh a hrin i, zungzal a nung mi Pathian he remnak a kan tuahpiak tthan tinak a si.\n---Kan pehtthan te lai....


COVID-19 Alert – NA TAKPUM NUAM LO IN A UM TI NA THEIH LE CANG KA IN? – THE CHINLAND POST\nLung dai tein um khawh i zuam. Cun mi tampi zong COVID-19 zawtnak an ngei hnu ah sii zung um lo tein damnak an hmu than kho ko ti kha philh hlah.\nNi 10 chung cu nangmah pakhat lawng in um a dang tein ihnak khaan, zunput le tikholhnak hna hmang. COVID-19 testnak ding le a phi a chuak ding kha hngak hlah. i dinh piak, thaw dam tein um khawh i zuam. Na thinlung le ruahnak hna kha cauk relnak in caan hmanpiak hna. Cun Na hawikom rual na chungkhar hna he video chonhnak in pehtlaihnak tuah hna.\nInnka na on tik caan paoh ah na inn chung ummi hna zong hmaikhuh le hmurkhuh an i huh dih ve a herh, nangmah zong i hup zungzal ding.\nThlalangawngka kha a si khawh ahcun on piak lengmang.\nSiibawi kha ruahnak hal dingah pehtlaihnak tuah hna. Nangmah tein na duhmi sii ding hlah.\nTi kik hman lo i zuam. COVID-19 zawtnak a damter khotu ti le rawl tiin cun a um lo nain, a thianghlimmi le ngandamnak caah thazaang a petu rawl eipiak nak nih na takpum cu damnak lei caah bawmhnak a pek lai.\nNa thawchuah ningcang pawl kha tha tein checkhlatnak tuah. Na thawchuah a ran tuk ahcun suimilam 6 chungah voikhat i checkhlat lengmang. Na thawchuah ning cu 94% nak in a tlawm deuh si ahcun, poipang tonsual tikah pehtlaihnak tuah khawh a simi hna kha tha tein i kawl.\nNa takpum a kih le lum kha suimilam 6 danah tha tein checkhlatnak tuah. Zawtfahnak na ngei sual ahcun voi tam deuh in checkhlatnak tuah. Ni 3 caah tak pum zawtnak umtu ning cu 101º F (38ºC) nak tam deuh asi ahcun, poipang tonsual tikah pehtlaihnak tuah khawhmi hna kha kawl hna.\nA dangdang ngandamnak lei poipang ton sual tikah sii lei zohkhenhnak cu kawl hna:\nHmur asiloah mithmai hna dum nawn in umnak\nTheihhngalhnak lei chambaunak tam chinchinnak\nThawh khawh lo in um asiloah hngilh khawh lo\nCOVID-19 aa thok than.. zapi nih lungrual tein doh kan herh!\nPrevious Zawtnak a chuahtertu rungrul in khamhnak – Na kut i tawl\nNext COVID-19 chungah Thinlung zohkhenhnak caah a lam phun 5\nKalaymyo airport ah Covid khamhnak sii 30,000 leng a phan\nChina le Myanmar fonh in Covid khamhnak sii an chuah


ASEAN nih NUG le EAOs he phungning tein a ton hna ding a si tiah APHR nih a forhfial – THE CHINLAND POST\nASEAN nih NUG le EAOs he phungning tein a ton hna ding a si tiah APHR nih a forhfial\nThe Chinland Post | 2022 April 25 – ASEAN hruaitu pawl karlak ah hnatlaknak kumkhat a tlin hnu tiang ah General Min Aung Hliang nih pakhat te hmanh a zulh lo caah Kawl ralkap hruaitu pawl le ralkap cungah a ziizutnak tuah caan a zaa cang tiah Associate Professional in Human Resources (APHR) nih April 24 ah ca a kuat.\nA tu kong he pehtlai in ASEAN nih a zulh ding pa 5 APHR nih a thanh.\nA pakhatnak cu ASEAN nih Kawlram he pehtlai in palai riankhinhnak kong ah biatak tein a tuak a herh tiah a langhter. Kum khat ah pakhat aa thlen caah zulhphung lei he pehtlai in harnak a um tiah a langhter.\nA pahnihnak cu a luancia kum ah phun 5 aa telmi hnatlaknak ngeih a si lioah a caan riikhiahnak le rianrang in ṭuanchuahnak ah a tha a der tiah a ti. A tha rak ṭhawng sehlaw SAC nih an buarmi sualnak le a phichuak pawl a tuar ding a si i ASEAN chungtel sinak zong in chuah, SAC chungtel pawl khual tlawnnak nawl phihkhanhnak hna an tuar ding a si.\nA pathumnak cu ASEAN nih UN Secretary General le Security Council he naihniam tein rianṭuan a herh.\nA palinak cu ASEAN nih mipi bawmhchannak phu pawl, khuakip i mipi bawmhnak phu pawl le UN kuttang ah a ummi phu pawl he neihniam tein rianṭuanṭi in harnak a tongmi pawl bawmh ding in a forhfial.\nA hnubik ah, ASEAN nih NUG le EAOs tlangcung hriamtlai phu pawl he phungning (zapi theih) tein tonnak ngei ding in a forhfial.\nPrevious Thitumhnak ah a kalmi Chin mino 2 thah an tong\nNext KNDO battalion 4 hmunhma chungah a ummi SAC sakhaan pawl hnukir ding in KNU nih a thanh


Palek pa nih Nungak nu te fine lo in a hnamh/kiss ruangah suspend a tong. (Video) – Kawltu Team\nPalek pa nih Nungak nu te fine lo in a hnamh/kiss ruangah suspend a tong. (Video)\nNungak no te, dawh nawn nih vun lem cang ahhin cun zei bantuk pa si hmanh ah i sum khoh hi a si rua lo. Palek pa zong nih ai sum kho ve bak lo. Capo biatak in kan chim piak ta hna. Palek pa nih nungak no te cu a fine ding a si nain fine loin a hnamh/kiss i a kal ter ruang ah a rian in ngol ter chung ding i bia an khiah piak.\nPeru Ram chung ahhin minung 44,000 leng hi covid-19 in an thi cang .Peru ram chung ah a cang mi thil a si mah hi. Peru nih coronavirus he peh tlaih in rule, phunglam a ser mi cu hi ngaknu no te nih hin a buar. Social distancing lei he ai peh tlai mi a si a buar mi hi.\nPalek nih a buar mi cu a hmuh tikah fine ding in a va kal hnawh. A fine nak kong le a fine man a ttial cuah mah lio ahcun nungak nu te nih cun hnamh ding in a va panh. A hramthok ahcun palek pa zong nih a hrial ve nain, ai sum kho thai rua lo. A mask a thumh i nungak nu te cu a va kiss ta i a kalter.\nPalek pa hi palek a tuan chung ahhin tuah sual mi le nawl buar mi zeihmanh a ngei rih lo mi a si ti a si. A tu tan nungak nu fine lo in a kiss i a kal ter mi hi nawl a buar mi 1 nak a si tiah an chim fawn.\n← Mindat khua mi hna phayawngdan vaan in thlacamnak an ngei. Aa dawh kho tuk!\nUN le Ram dang hna nih Myanmar cungah Action an laak khawh ning Thawngfiang! →


Coronavirus dohnak ah bawmchantu ding American silei thiamsang hnacu Tuluk cozah nih an ramchung luhnak nawl arak pe hnalo - Khuaruah Har News\nCoronavirus ruangah Tuluk ramchung ahcun nizan nikhat chung telawngah khan mi 120 nih an thih chap tikah cun athimi dihlak cu mi 1483 tiang an sicang tiah nawlngeitu hnan nihcun an chim. Mah bantukin ruahlopiin nikhat chungah zawtnak ngeitu le mithi mi hna an karhnak aruang cu an hlathlai ningcang an thlen ruangah asi tiah theih asi.\nCu bantuk in hlathlai ning an thlen tikah cun zawtnak ngeitu mizaw dihlak cu 65217 an sii 5961 hnacu damh an sicang tiah theih asi. Mah bantuk dirhmun chiakhami ah an dirlio can zongah anmah bawmchantu ding America silei thiamsang hna cu an ram chungluh nak nawl Tuluk cozah nihcun arak pe duh hnalo tiah theih asi.\nMah bantukin ramchung luhnak nawl an rak pek khawhlomi he pehtlaiin America nihcun a lungnuamh lo tuknak konglam cu nizan ah khan arak chim ve. Coronavirus ichonhbarh ningle a karh ningah hin Tuluk ram nihcun langdihmi tuahsernak angeilo tiah White House ah ruahnak cheutu Larry nihcun arak chim.\nAmerica lawng siloin Hong Kong zong nih coronavirus konglam he pehtlaiin Tuluk ram nihcun thil sining tak athanhlo tiah arak puh balcang. Nai American president Donald Trump le Tuluk ram presiden Xi Jinping an ichonh lioah khancun Tuluk cozah nih coronavirus he pehtlaiin pek dingmi bawmhnak cu karak cohlan lai tiah bia arak kamh bal tiah theih asi\nA Thi Mi Mya Mya Thlarau Cu Thisen Pi He Kan Thlang Awng Ah A Rak Ttap Tiah Za Chi An Ti Mi Nu Nih A Chim\nPakistan Ram Nih Spy A Si Tiah An Ralkap Bawi An Thah\nPhe Kahnak Ah Phaisa Liam Ding A Ngeih Ti Lo Caah Phaisa Ai Ah A Nupi A Tlaihhrem Ter Hna\nLawng Lung Myone Ah Vitamine Phun Khat An Dinh Hna I Nghakchia Minung 100 Leng Sizung An Phan\nTotal 29198 297950\nThis Week 380 5092\nThis Month 2933 23783


CSO siangngakchia hlun nih an rak kai thingnak CSO Sianginn caah RM7,500 an hlut | THE CHIN EXPRESS\nCSO siangngakchia hlun nih an rak kai thingnak CSO Sianginn caah RM7,500 an hlut\nChuncaw ei lai ah CSO ngakchia pawl thla an cam lio\nKuala Lumpur — Siangngakchia hlun 11 nih an rak kainak Chin Student Organization (CSO) sianginn caah tangka RM7,500 (Kawlram ting 27) an hlut, tiah CSO chairman Tawk Lian Sang sin in kan theih.\nCSO sianginn ah zaanghleicawi in ca a rak chimmi Sayama Rita Tial Meng le a hawile, le CSO saya/ma hlun dangdang le siangngakchia hlun pawl nih biazai an ṭialmi cu siangngakchia hlun 11 (Fidi le Thlapa Phu) nih thlenti pawt in an hmuhmi tangka in an chuah i Laimi umnak ramkip ah an zuar.\nCutin an hmuhmi tangka cu azin zong zuk lo, a ning tein CSO sianginn caah an hlut dih hi si.\nSaya Tawk Lian Sang nih, “hi bantukin CSO kan fale hna cauk chuah kho dirhmun tiang an phanh khawhmi hi kan i lawmhnak ngan bik asi,” tiah a chim.\n“An rak kainak CSO an zawnruah lawng si loin Chin miphun an dawt i miphun sersiam an duh ti a lang. A kan bawmhmi cungah kan i lawm tuk. Ahlei in, kan fale hna cauk chuah kho dirhmun an phanh khawhmi hi kan i lawm khun,” tiah a chim.\nAn chuahmi biazai cauk phaw\nMalaysia phan Chinmi hna cu cozah nih sianginn kainak nawl a pek hna lo caah kan fale hitin vaivuanh dih cu asi kho lo tiin Malaysia phan Chin university siangngakchia pawl nih kum 2005 ah Chin Student Organization (CSO) an dirh i inn hlan chom tein ca an rak chimh hna.\nSianginn kai kho lo Chin ngakchia an rak tam tuk caah Malaysia ram hmun 7; Imbi, Loke Yew, Cheras, Puchong, Sentul, Jalan Ipoh le Kajang ah inn an rak hlan i kum fatin zaanghleicawi Chinmi 30 hrawng peng nih ngakchia 200 in 400 kar peng ca an rak chimh hna.\nZaanghleicawi cachimtu le siangngakchia cheukhat cu ram thumnak an kal bantukin, a lut thar an rak um peng ve. Hnu ahcun ramthumnak kalmi siangngakchia an tam tuk caah CSO Kajang le Jalan Ipoh cu an ngol. Hnu deuh ah CSO Sentul an ngol ṭhan i 4 a taang. Tu kum thok cun CSO Cheras le Puchong lawng an taang cang.\nAtu lio CSO Puchong sianginn le zaanghleicawi cachimtu hna hmurka VIDEO\nChinmi 100 leng nih CSO ah zaanghleicawi in kan fale 5,000 leng ca an chimh cang hna. CSO siangngakchia hlun tampi cu US, Australia, Norway, Denmark, Canada, tbk., ramthumnak ah university/college in degree an ngah cang hna. University kai lio zong tampi an um.\nAtu hi CSO Cheras le Puchong ah siangngakchia 70 hrawng le zaanghleicawi cachimtu Chinmi 8 an um lio asi.\nKan fale cacawnnak ca i inn hlan man, bill peknak, cacawnnak thilri cawknak, zaanghleicawi cachimtu ei ding rawl, tkb., vialte cu zaanghleicawi cachimtu Chinmi nih anmah tein ramdangmi sinah bawmh an hal chom i cuti te cun an kal peng. Bawmtu rep an ngeih lo caah cachimtu cu lahkhah ngei lo pumpek taktak in an tuan.\nAn siangngakchia 80% cu Chin Christian Fellowship (CCF) member lawngte an si caah CCF nih thla fatin RM1,500 peng a bawmh hna. CSO sianginn 5 a rak um lio ni kum tiang cu CSO nih thla fatin RM15,000 in RM19,000 kar peng a rak dih.\nUS ah college a kai liomi Lily nih CSO Malaysia ah thla 2 chung ca a hung chimh hnu ah thil sining a hmuhmi kong a chimmi VIDEO\nTu kum cun sianginn 2 lawng um cang i thla fatin RM6,000 in RM10,000 kar peng an dih. Siangngakchia nulepa nih tlawmpal an thawh ve. A zawh lomi paoh cu zaanghleicawi cachimtu nih anmah tein Malaysia Tuluk khirhfabu le ramdangmi sinah bawmh an hal chom i an harsa taktak. Zaanghleicawi cachimtu pawl cu meh thaw an ei khawh lo caan hmanh a tampi.\nUS um Chin khrihfabu 100 leng komh CBCUSA nih March thla ah $5,000 (RM20,000 leng) a bawmh hna nain a dihnak sau cang.\nPathian hlasa minthang Sui Hlawn Rem, Bawi Thiang Bik le Emily Nunghlei Sung nih November thla ah zaanghleicawi in fund kawlnak Concert an tuahpiak hna lai.\nKan fale hna fimthiam cawnnak caah mah ca hi share piak cio hna usih.


June 15, 2020 admin Chin\nChin State Hluttaw ah MP hmun 24 a um, cozah ser khawh ding ah MP 13 a herh. Ralkap nih 6 an lak cia. I cuh ding 18 a tang. Paletwa hmun 2 khi an i cuh kho lai maw a fiang lo. Chin party CNLD khi Tonzang le Tedim peng ah an thawng lai lo, MP 4 cu NLD or Zomi party nih an lak lai. I cuh ding 18 ah 4 zuh ahcun 14 lawng bak a tang. Kawlmi tamnak Kanpalet ah CNLD an thawng lai lo, NLD nih hmun 2 ah 1 cu an lak hrimhrim. Mah pakhat cu zuh rih ahcun 13 lawnglawng bak a tang. CNLD an thawn deuhnak ding Hakha, Thantlang, Mindat, Matupi, Falam le Paletwa(thimnak um lai maw a fiang lo) ah State MP hmun 12 lawng a um. Hi hmun 12 dihlak in CNLD nih an lak dih khawhnak ding lam a um bak lo. State Hluttaw nih chief minister thimnak nawl hmanh ngei sual sehlaw CNLD nih cozah an ser khawh ding cu a si kho rih lomi a si. CNLD candidate pakhat khat nih Chinram cozah kan ser lai a ti ahcun zumh ding a si lo, lihbia a chimmi a si. Cozah an ser khawh lai lo nain MP an tlin ve ahcun mipi caah a tha ngai ve ko, Hluttaw chung in cozah an au hnawh khawh lai. Cucu democracy ram ah a herh ngaimi zong a si. Ca Tialtu: Salai Lungthli Tum.\nPrevious Post:Salai Ceu Bik Thawng caah level a niam tuk a ti\nNext Post:Tulio minak minthang nute, Candace Owens Chimmi


Rampi hruaitu bak a simi hmanh nih a nupi a dawtnak khi a langhter – Onlinenungak\nRampi hruaitu bak a simi hmanh nih a nupi a dawtnak khi a langhter\nHenry Van Ṭhio cu Kawlram vice- president a si ti dah lo a ziaza ka thei lo. Zei bantuk thinlung a ken le zei bantukin bia chim thiam a si le si lo zong ka hngal lo. Zeicatiah khua khat le ai hmu balmi kan si lo.\nAsinain, ka zoh lengmang tik ah le an nupa te in zuk (photo) chungah ka hmuh pah lengmang mi hna ah a thaisung Dr Anna Hluan he an umnak paohah an nu te khi a kut a tlaih peng. An nu pa tein uar an um tak rak ti tu ka theih khawh. Nupi le dawt zia le upat zia a thiam timi cu a lang hrim hrim. Cucu Australia ram ah second lady a rat ahkhan a biachim dan le a fim dan le an pa nih a upat dan khi a hmurka hrim in a lang. Hruaitu ṭha timi cu an chungkhar in aa thawk hrim hrim. Bawipa nih vice tiang a dir termi hi amah Van Ṭhio hrim hrim a nun zia aa dawh caah a si ti cu a lang ko. (Nun zia dawh lo buin si khawh a si lo ka ti duhnak a si lo).\nRampi hruaitu bak a simi hmanh nih a nupi a dawtnak khi a langhter zungzal. Ngaknu tlangval no tete an lo zungzal. Pasal le nih dawt le upat cang ahcun nupi le cu raltthahnak kan ngeihmi (confidence) cu van a tawng ko hme cu. Kan i dawhnak le mi hmai ah kan hmai a hngal ve nak zong a si.\nHi hna pahnih an hmanthlak ka zoh paohah, duhdawtnak tak hi tar tiang a uar lo hi teh timi a ka fianter. Ram hruaitu ṭha cu chungkhar ah a ṭha hmasa hrim hrim lai ti cu a fiangmi a si ko. A nupi kha mipi hmaiah tang a thla lomi nu a upatmi hruaitu hi kan ram nih a herhmi cu a si ko. ❤💙 Nusung Hrangtlung Lenhmun


A Sunglawi Tuk E : Dr.Sasa Nih A Mah Soisel Tu Le Dohtu Hna Caah Thlacamnak A Neih Piak Khawh Hna – Onlinenungak\nA Sunglawi Tuk E : Dr.Sasa Nih A Mah Soisel Tu Le Dohtu Hna Caah Thlacamnak A Neih Piak Khawh Hna\nAn ral tu hna caah thla va camh piak hna” ti hi chimh afawi tena’n tuah a har bik mi asi lai dah! ka ti.Dr. Sasa thangchiat le hmualphoh nak ca internet cahmai ah an rak thlah mi karak rel ve. Athang chiat chimtu pawl caah Dr. Sasa nih thla a cam piak hna, timi zawng ka hmuh chap.Dr. Sasa hi Apa (Pupah A.B) raithawinak, an chungkhar thlacam nak, (amah pumpak hrimhrim, thla a cam tuk mi asi) pekchanhnak le zumhnak in, atu dirhmun aphan kho mi asi caah, amah hmual aphoh mi le zoh alangh mi hna caah thla a cam piak anti mi hi acam piak hrim lai tiah ka zumh.\nDr. aa liim kaa-ah, (Kawlram chung luh angah rih lo) Health and Hope Clinic, Indo-Burma border ah adirh. Harsatnak tampi arak tawn. Clinic dirhkhawh lo ding tiangin, adohtu an rak um. Adohtu vialte hna kha thlacam lungsau nak in Pakhat hnu pakhat ava panh hna, ava nawl hna, an tang ava dawr hna.Cu lio ahcun, atu I, thangchiat, Hmualphoh ca bantuk hi, an rak chuah i, Mizoram cozah sin tiang an kuat.\nAn Ripot. Cu ripot nak ca pawl cu keimah zawng arak ka zoh ter I, karak hmuh, karak rel ve bal.Ih, atu I, Khua a ka ruah ter-ngai mi pakhat cu;Politics kan celh, tive ko ttung I, mi thangchiat chim (personal zoh va langh) le mi hmualphoh ahmang mi hna hi Miphun le Ram adawtu ansi kan ti kho hna hnga maw? tihi asi.Micheu khat nih le, heh..tiah, Mi thangchiat bu in, Me pung an i dawnh ve hui.Mi cawng-oih chim in Me kawl ahmang mi kan um. Hi MP aa cuhmi pa hicu; Dr. Sasa a huat tuk ruangah Me ka pe lai ‘OR’ Pu No Than Kap ahuat tuk caah, hi pa/nu hi Ram adawt bak asi tiah, atimi kan mipi chungah an um ka zum lo.\nMi pumpak sawi si lo-in, a dik lo ning piin mipi an thlen I, lih hna an chim asi ahcun, an bia lila in, den ve tthan ding an si ko.Dr. Sasa hi MP thimnak ah aa pe i/aa cuh mi zawng asi lo. NLD Me hmuh khawh nak caah bawmtu pakhat men asi. Phung ning lo-in a cawlcang lo I, Miphun aleirawitu zawng asi lo. Nangmah le keimah ve bang, Political party pakhat fekte’n a dirkamhpi tu cu asi ve.“A Tree That Bears Fruit Will Always Be Stoned” Lai holh cun, A thei arah deuhmi thing kung cu lungcheh a tawn khun… tiah hei leh ko usih. Adik, ahmaan, a phung zawng asi ko. Aphur in phongh I, ro-car ter belte i tiim hin hla usih tiah, ka ruah nak ka vun langh ter ve mi asi.Kaa lawm. Paul C. Tha


𝟐𝟎𝟐𝟎 𝐊𝐚𝐰𝐥𝐫𝐚𝐦 𝐓𝐡𝐢𝐦𝐧𝐚𝐤 Cu 𝐓𝐥𝐚𝐧𝐠𝐜𝐮𝐧𝐠𝐦𝐢 𝐏𝐚𝐫𝐭𝐲 Nih 𝐓𝐞𝐢𝐧𝐚𝐤 𝐇𝐦𝐮𝐡 𝐀 𝐇𝐞𝐫𝐡 – Chuncha News\nA ngan a dammi le a puitlingmi democracy ram pakhat sernak ah ramkhel party pakhat lawnglawng ṭhawnter (absolute majority) hi a poinak tampi a rak um tawn. A luancia Kawlram thimnak a voi 2 ningin kan zoh hna tikah party pakhat (USDP 2010 & NLD 2015) lawnglawng nih a voi hnih ningin Acozah zalong tein an rak ser i Kawlram an rak hruai. Tlangcungmi Party cu Hluttaw chung biaceih khuakhannak ah siseh, Acozah policy sernak ah siseh an aw an rak chuah kho lo tikah tlangcungmi kongkau he pehtlaih in Acozah rianṭuannak a rak der ngaingai ko timi kan hmuh.\nVice President le Chief Minister hmunhma pawl cu a phungin pek kan si ve hna nain biatak deuhin rianṭuannak hmunhma asimi Pyiduangsu level Union Cabinet ah tlangcungmi pakhat hmanh telh kan si hna lo. Kawlram uknak Phunghrampi zoh tikah Pyine level Chief Minister pawl i an nawlngeihnak le rianṭuan khawhnak cu Pyidaungsu level Director General (ညွှန်ကြားရေးမှုး) tluk hmanh an si lomi kha hmuh khawh a hun si. Thil poi ngaimi cu party pakhat lawnglawng nih zalong tein Acozah a ser tikah Pyine level Chief Minister pawl zong cu cunglei party surlutlai pawl nih a herh ningin fialchuk fialcho khawhmi lawng deuh kha ṭuanvo khinh an hun si ṭhan. Cuccaah tlangcung miphun kongkau ah fak deuh le thuk deuhin rianṭuan khawhnak dingah le a ngan a dammi le a puitlingmi democracy ram sernak caah cun multi-party system kha ttha kan pek i kan ṭhawnter hi a herh ngaingai. A bikin Kawlram ahcun tlangcung miphun party nih anmah le an hmun cio ah teinak an hmuh hi a biapi taktakmi kha asi. Zeiruangah tlangcungmi party nih an tei a biapi timi kha tlawmpal ka hmuhning hi cabia ah ka langhter lai.\nDemocracy ramah party pakhat lawnglawng a ṭhawn tuk ahcun aa dang lengluangmi mipi le miphun dang hna duhnak zawnruah in phungser a har ngaingai i cunglei party surlutlai le anmah pawl he aa neihniammi hna i duhnak le miaknak lei hoih lawnglawng in phungser (regulatory capture) a fawite tawn. Tahchunnak: tlangcungmi nih kan vawlei, kan thingram le kan ram chungchuak thil mansung pawl zalong tein tawlrelnak khawhnak nawl ngeihnak “phung” fehter hlanah sipuazi ṭhanchonak (economic growth) timi min bunhin party pakhat lawng hruaimi Acozah nih ramchung le ramleng tangka phaisa hram ngeitu (capitalists) pawl mithmai cuanhin phung upadi serpiak a fawite. Cu bantuk cu USDP le NLD Acozah chanah zeimawzat kan hmuh cangmi a hun si.\nUSDP Acozah chanah tlangcungmi le biaknak dang pawl hnu chitin Kawlnu le Kawl biaknak runvennak phung upadi (Race and Religious Protection Law) an rak ser. Tlangcungmi le biaknak dangdang hna nih kan duh lo ngaingaimi upadi a rak si kha a hopaoh nih kan theih rihmi asi. Cucaah party pakhat lawng an ṭhawn tuk lommam cu tlangcung miphun caah a him lo ngaimi asi tawn i, cu bantuk a chuah sual tikah tlangcung miphun dirhmun a humhaktu le a kilventu ramkhel thazaang cu Hluttaw chungah tlangcungmi party nih kan ngeih hi a herh zungzalmi khi asi.\nA ngan a dammi le a puitlingmi democracy ramah ruahnak aa dangmi hna le zumhnak aa dangmi pawl zalong tein biaruahnak ngeih khawh le i khahlonak kha pakhat le pakhat icohlan bu tein policy le upadi serti hi a biapi ngaingai. Cu cu mirang nih “deliberative democracy” tiah an ti i, a puitlingmi le a ngan dammi democracy ram tampi ah kan hmuhmi kha an si. Party pakhat lawnglawng a ṭhawn tuk lommam nak ahcun hi bantuk “deliberative democracy” hi a lotlau tawn. “Deliberative democracy” ahcun thimfung tam deuh a ngeimi nawlin biachah siloin MP asiloah biachattu hna nih mah le ruahnak le hmuhning pawl kha zalong tein an chim i mipi caah a ṭhabik dingin biachahnak tuah asi tawn.\nCu bantuk muisam cu USDP le NLD chanah hmuh khawh asi lo. Nihin ah Hluttaw chungah siseh, Acozah chungah siseh, tlangcung miphun hna nih kan duhnak le kan ruahnak zalong tein le hmaihngal tein ceihhmainak kan ngei kho rih hna lo. Hihi a ruang bik cu tlangcungmi party hna nih teinak tling an hmuh rih lo ruangah tampi cu asi. Cucaah Tlangcung miphun party hna nih anmah le an hmunram cio ah teinak sangpi an hmuh lawnglawng ah “deliberative democracy” asimi ramah a lut kho dingmi phun khi kan si.\nFederal democracy ram ser dingin izuamnak ah tlangcung miphun party nih hmunhma tampi an lak hi a herh ngaingai. Kawl Party NLD le USDP tbk lawnglawng nih tlangcungmi party nawl loin Acozah ser kho lo lakin tuah khawh izuam hi a herh. Cu dirhmun kan phanh lawngah tlangcungmi nih kan duhmi federal uknak phung le ṭhanchonak tuah kan duhmi kongkau kan chim tikah kan bia a ngai ding le kan nawl a ngai dingmi khi an si. Tulio ahcun anmah Kawl party pakhat lawng kan ṭhawnter i tlangcungmi party hna thazaang a der tuk tikah anmah duhnak lawngte kha zulh a hau tawn. Tlangcung party an aw hmual a ngeih lawngah Kawl pawl an hnakhaw ah kan bia a lut kho lai.\nCu ruangah a ra laimi 2020 Kawlram thimnak ah Tlangcungmi party nih teinak an hmuh hi a herh ngaingaimi le a biapi ngaingaimi asi. Catialtu: Rual Lian Thang


R.I.P: Chinmi Kan Pa Pakhat A Simi Rev. Dr. Aung Mang Nih Mual A Kan Liam Tak Ee – Chin World News Evening\nChin miphun i kan pa pakhat a simi Rev. Dr. Aung Mang nih April ni 4/7/2020 tuzing kawl caan in suimilam 4:25 ah ruah lo piin mual a kan liam tak tiah kan theih. A poi tuk hringhran. Chungkhar hna kan ngaihchiatpi in kan tuarpi tuk ve hna.\nTutan ah Pathian riantuantu Chin miphunpi nih kan bochan taktakmi kan pa pakhat zong a simi Rev. Dr. Aung Mang nih mual a kan liam tak cu kan ngaih achia hringhran ko. Rev. Dr. Aung Mang hi Pathian nih ahman ngaingaimi pakhat a si. Kum caan saupi Pathian biaphuang in ramkip ah a kalmi pakhat a si i amah hi zohchun tlak taktak pa pakhat kan ngeihmi zong a si.\nCun Rev. Dr. Aung Mang tuanbia zong aho cio paoh nih kan theih cio lai tiah ka ruah. Amah hi Myanmar Centre Of Theological Studies (MCTS) a rak dirhtu (founder) pakhat a si. A nupi nu min cu Pi Dawt Dim a si. Tutan ah atu bantukin a thawngpang kan theih cu zumh ahar hringhran ko.\nTantakmi chungkhar Bawipa nih hnem hram ko hna seh! Rev. Dr. Aung Mang le a thaisung nu Pi Dawt Dim hi Myanmar Centre O Theological Studies (MCTS) sianginn an rak dirh lio ahhin harnak a phunphun a rak tong. Asinain a thaisung he cun hmi an fong lengmang tikah a tu ahcun an hlawh atling i teinak nganpi an hmu cang. Asinain cu lioah atubantukin mual a kan liam tak hi cu kan siang ve hrimhrim. A kal takmi chungkhar Bawipatu nih an ngaihchiatnak hnem hram ko hna seh! R.I.P Rev. Dr. Aung Mang


Rev. Dr. Hoi Cung Tum Nih Mother’s Day Kong A Chimmi Ah Za Peng Lian Hi Aa Fian Lo Ruangah Si, Fiang Taktak Sehlaw Mah Bia Hi A Chim Ngam Lai Lo – Chin World News Evening\nRev. Dr. Hoi Cung Tum Nih Mother’s Day Kong A Chimmi Ah Za Peng Lian Hi Aa Fian Lo Ruangah Si, Fiang Taktak Sehlaw Mah Bia Hi A Chim Ngam Lai Lo\nMay 12, 2019 May 12, 2019 Salai Van Sermon\nRev. Dr. Hoi Cung Tum Nih Mother’s Day Kong A Chimmi Ah Hi Za Peng Lian Hi Aa Fian Lo Ruangah Si, Fiang Taktak Sehlaw Mah Bia Hi A Chim Ngam Lai Lo\n“Na nu maw a tho, na pa dah a tho? Bawipa Ni cu Nu le Pa upat nakah na hman” a ti an timi Cathlah tete ka hmuh lengmang. Evan Tluang Lian nih Facebook a cathlah ah ka nu nakin Jesuh ka dawt deuh a ti ve nak zong ka hmuh. Jesuh ka hngalh hlan in ka Nu dawtnak ka hngalh. Ka nu dawtnak nih Jesuh dawtnak a ka fianter. Ka nu nih Pathian a ka hmuhsak. Zarhpi ni ah ka Nu a tho zungzal i ka pa zong a tho zungzal. Jesuh zong a tho ve ko ti ko usih. Jesuh dawt cu Nu le Pa dawt he aa tthen kho bak lo.\nZarhpini hi Jesuh thangtthat ni lawngah hman na duh sual a si ahcun zarhpini ah rawl zong ei hlah, ti zong ding hlah, a kholh zong i kholh hlah, biakinn zongah kal hlah, cycle zong i cit hlah, thawngttha zong chim hlah, khual zong tlawng hlah.\nZiah ti cun, nang cu zarhpi ni lawng hi pei Bawipa Ni na ti cu. Zarhpi ni lawng hi pei Bawipa thangtthat ni ah na ruah cu. Zarhpi ni lawng hi pei “Thawhtthan ni” ah na ruah cu. Cutluk na si ahcun, Baibal ningin, a ni sarihnak ni ah, mei zong kau hlah hen. Rawl zong chuang hlah hen. Jesuh thlaan ah khin va kal law, va thangtthat. Thlan ah a um lai lo i a umnak hmun ah va kal. Na nu le na pa kha lungrethei thinphang in um ter hna. tiah Za Peng Lian nih a ttial mi ka hmuh tikah ka lau ko, A ngaingai cun mah bia a chim mi hi a fian lo ruangah a si lai ka zumh.\nTutan ah Evan Tluang Lian kong ka chim lai lo. Rev. Hoi Cung Tum nih a chim duhnak sullam hi Za Peng Lian nih 100%100 in a fian lo taktak ruangah hi bantukin a chim ngamnak a si. Rev. Hoi Cung Tum nih a chim duhnak hi fiang cikcek sehlaw mothers day zong hi a hmang ngam ve ti lai lo. A fian lo tuk ruangah hi bantukin a chim ngamnak si lai,”tiah a ruah.\nA taktak le ngaingai ti ko ahcun Bible kan zoh ahcun genesis in biathlam tiangah mothers day (nu le pa upatnak) ni nan hman lai timi pakhat tel a um maw? A um lo caah kan hman ding a si reng lo. Bible nih nikhatni in nirukni tiang rianttuan caan a kan pek i, zarhpi ni cu amah Bawipa thangtthat ni ah nan hman lai,”tiah a kan ti.\nBible ah na nu le na pa upat hna timi cu a um taktak, nain na nu le na pa upatnak dingah mothers day, Fathers day va hmang timi hrim Bible-ah na hmu lai lo. Cu ruangah Rev. Hoi Cung Tum nih Bible ning in a chim ve mi a si lai tiah ka ruah. Cun, Rev. Hoi Cung Tum nih a chim rihmi cu na nu le pa upatnak pek na duh hna ahcun inn chungkhar ah upatnak pe ko hna, Bawipa ni tu kha fir riangmang in nu le pa upatnak ni ah hman hi cu Bible-ah um lomi a si,”timi tu a chim duhnak taktak si lai tiin ka ruah.\nCun, Za Peng Lian nih a fian lo taktak mi cu ka nu zong a tho zungzal i, ka pa zong a tho zungzal,”tiah a chim tthan. Mah a bia hi ttha tein tuak ahcun nih chuak zong a si i, amah le mah mual aa phoh bantuk ah ka ruah. Zing fatin te kan nu le pa cu an tho taktak, nain Jesuh Khrih dah ti lo thihnak in a tho tthan mi an um ti maw? cu cu peih chim duhnak si cu.\nCu ruangah kum zakhat leng Khrihfa a si cangmi laimi zong nih biatak tein kan ruah i kan tuak ngaingai a herh cang. Cu lawng hmanh si loin atu ah hin kanmah laimi chung hmanh in Mothers day le Fathers day a hmang duh ti lomi tampi um a si cang hi. A ruang cu mah hna pawl kha an i fian ruangah a si.\nA ngaingai ti ko ahcun na nu le na pa upat hna timi cu Bible nih a kan cawnpiak pengmi si ko cu teh. Kan zulh khawh lo ruang tu ah si. Mothers day le Fathers day tham hna hi cu nu hrin thluak fimnak in hman mi le tuak mi a si. Hmang hrim hlah u ti cun ka doh lo nain Khrihfa a simi nih cun Bible ning in kan kal i kan tuah awk si ko lo hme maw ti tu hi ka kalpi ning a si. Palhnak um cun theihthiamnak he. Lian Sang Pa-Ng\nCredit: Lian Sang Pa-Ng\nA tang hi Rev. Hoi Cung Tum nih Mothers day kong a chim mi a tawi finnak in lak chinmi a si.\nNan i thawh i Mothers day nan ti, Fathers day nan ti, Bawipi ni hi nu le pa upat ni maw si? Nihin ahhin na nu maw tho na pa dah tho? nihin hi Jesuh thihnak le thlan in a thawh ni si na hngal lo maw? Mothers day ( Nu le pa) upat ni kan timi hna hi a dik taktak mi a lo ngai nain Bible ah pakhat hmanh a um lo.\nRev. Hoi Cung Tum nih a chim duhnak hi ttha tein rak ngai tthan rih.\nManchester City Nih 4-1 In Premier League Champion An Lak\nBawipa Dawt Hi Mah Le Mah Kan I Dawt Cu A Si


Asia – Page 3 – Chin Modern News\nDr. Mahathir: Malaysia Team An Thiam Tuk Ko Nain, Kan Van A Chia\nFebruary 28, 2019 December 15, 2018 by chinmodernnews\nAFF Suziki Cup, Dec 15 (Zarteni), final puai ah Malaysia le Vietnam Champion an icuhnak Hanoi ah Malaysia Prime Minister Dr. Mahathir zong nih a va zoh ve hna. Vietnam nih Malaysia cu goal 1-0 in an tei hna. Dec 11, Bukit Jalil i a voikhatnak puai (first leg) an rak chuih ahkhan goal 2-2 … Read more\nCategories Asia 3 Comments\nFebruary 28, 2019 December 14, 2018 by chinmodernnews\n2018 kum thok in Thlang Korea nih Malaysia um ralzaam lak cu a rak thok ve. October thla chungah khan ralzam minung 14 an rak cohlan hna. Minung pakhat a kal duh lo caah ralzam minung 13 lawng Malaysia IOM nih a rak kuat hna. Cun, kum vui thokka ah IOM Malaysia nih Ralzam minung … Read more\nTuni (10 Dec, 2018), zinglei suimilam 11 hrawngah Malaysia ram hruaitu hlun Datuk Seri Najib Tun Razak cu 1MDB fund he pehtlai in hnu bik Audit report an tuahnak kongah dothlatnak tuahtu hna nih an tlaih tiah Putrajaya in thawngthanhnak an tuah. Najib cu zinglei suimilam 10:42 Am hrawngah MACC zung ngan bik chung i … Read more\nNgakchia ahhin a tam deuh cu, sianginn kai lo ni Zarhte ni le Zarhpi ni (weekend) hna caan ah khin an nule an pa hna sinah leng chuahah an kal tawn hna, asiloah an hawile hna he lente an icelh ti tawn hna. Sihmanhsehlaw, Ji Honghong timi ngakchia nute tu cu Zahte le Zarhpi ni … Read more\nCategories Asia 88 Comments


Ngaihchia Tein: CNLD Ruangah US Um Lainu Nih A Chungkhar Hnu A Chit Hna – Chin World News Evening\nNovember 13, 2020 November 13, 2020 Salai Van Chin News\nUS um kan fanu nih CNLD ruang ah a kan block dih. Kan hnu November 8/2020 thimnak ah khan Falam ah kan chung tein vote kan thla ve. Kan chung tein vote thla kho hi minung kan si. A nu le pa le a u nu tiin kan si. Kan pathum in NLD ah vote kan thlak dih. Vote kan thlak hlan ah khan US um kan fanu te nihcun CNLD vote nan rak thlak dih lai tiah a kan ti.\nAw ee kan rak thlak ko lai tiah kan leh. Sinain kan chung tein CNLD ah vote thlak cu kan i timh mi a si lo. Vote thlak lai lai zan cu a hung phan i cakuat in kan i chawn hna. US um kan fanu te nihcun CNLD ah vote nan rak pek hrimhrim lai tiah a kan ti than. A nulepa nihcun kanmah duhnak ah kan rak thlak kai lai tiah an ti ve. Cuticun vote thlak ni cu a hung phan i an chung tein NLD ah vote an pek dih. Zan ah kan fanu te nih vote pek kong cu a van kan hal i NLD ah kan thlak ko khah tiah kan ti. Cu zan thawk te cun kan fanu cu a thinhung i Facebook a kan block dih. A tu tiang a chawnh zong a kan chawn ti lo caah chungkhar thinlung nuam loin kan um ko.\nA tanh tukmi party a chung le nih kan rak tanh ve lo ruang ah a thin hung ti cu kan theihthiam ko. Sinain chawn lo hna in sau tuk a kan um sual lai ti kan phang tiah Falam um hringtu a nu nih a chim. Ramleng ummi mino hna nih CNLD maw NLD maw kan tanh tikah hin Laitlang ah a ummi nulepa le u le nau tiang an cung ah nawlngeih kan i timh awk a si lo. An mah duh mi te vote an thlak awk a si ko. Ka duh mi nan vote lo ruang ah tangka kan kua ti hna lai lo, kan chawn ti hna lai lo ti hna cu a phung a si lomi a si. Fa le nih nu le pa cung ah thinhunnak le ngaihchiatnak cu a can ah a um tawn ko lai. Sihmanh sehlaw party kong ahcun mah bantuk in kan um awk a si lo.\nUS ah a ummi an fanu te zong a luan ngai. A duh mi party kha tanh ko sehlaw a za ko. A nu le pa chungkhar tiang in fialchih le hnek chih kha a herh mi a si lo. Thimnak zong a dih ko cang caah thinlung zong a thumh awk a si. Falam ah a ummi a nulepa cu thinlung nuam ngai loin a tu hi an um ko. An lungre zong a thei. Share in rak bawm cio hna uh. Credit: Lalnunmawi & CLP


A POITAKTAK SI. TULUK A UMMI KAN LAINU SINING VIALTE AN PHUAN DIH – The Chinlung Post\nA POITAKTAK SI. TULUK A UMMI KAN LAINU SINING VIALTE AN PHUAN DIH\nOctober 23, 2020 admin Local News 0\nKan unau Mizo pawl cu kanmah Lainu cungah an lung afaktuk hringhran. Asining zong dottletnak an tuah dih hnu ah mipi theih in an langhter. Kan unau Mizo pawl tutan ah an lungfahnak aruang bik cu kanmah Lainu nih lungfahnak in bia achim caah a si. Kan theih cio bangin atu hi Mizoram le Assam cu ramri kongah biatak tein buainak a chuah liopi asi.\nHi buainak konghe pehtlaiin Tuluk ram ah a ummi nu pakhat nih mizo pawl cu video hmangin avun tthuat hna. Atimi cu Mizoram pawl cu vaipawl nih an tthawl tthan hna lai. I Ceituk Uh, ram zong nan ngei lo tiah ati hna. Asining an dottlet hnu ah hitihin an langhter. Mah nu hi ahodah asi? Chakma nu asi ko lai atimi zong an um, Cun Laimi asi ko lai atimi zong an um.\nSihmanhsehlaw mah minu hi Kawlram Laimi, Chin Nu asi timi kan theih. Mah minu hi Kawlram Tahan pawngah a ummi Myohlah pawngte Chekan khuami asi i, Lai asi. Mizoram ah va angei i, fa pahnih zong angei cangmi a si. Cu hnu ah a vapa he an i tthen i, Tuluk ah hlawhfa dingin a kalmi asi. Atuhi Tuluk ram ah a um lio asi. Mizoram a um lio ahcun Lal Hma Ngaih tiah ai auh. Alai min zong aum ka zumh.\nMizo holh zong a thiam ngaingai i, thatein ngeihtu ahcun aholh peinak atam ngaingai. Amah nih mizo ka si lo, Falam mi ka si tiah aiti. Mizo ka si lo atinak hi amah nih attialmi zongah a um. Zu aram ngaingai mi asi i, Live video zong tampi aa thlah cang. Zu arit lio le bangah cun nupa diriamhnak kong zong a chimmi asi. Cun zu a rit ahhin zeihmanh ttihmi zong angei lomi asi.\nZeipaoh sisehlaw, a duh le zu cu ri ko seh, kan i ceih khawh ding asi lo. Asinain apoi taktak mi cu miphun pakhat sinak hrawh le dohkalh phun bia a chimmi hi, a miphun huap in i namhneih nak video tiang avun timi hi apoi ngaingai mi asi. Hmailei ahcun tuah ti hlah sehlaw attha. Kawlram chungah a ummi kan unau sualnak ngeilo tampi an um i, anmah tiang in a hnursuan mi hna hi cu apoi ngaingai.\nMah nu nih a chimmi hi mipum pakhat sinak tiang ahnursuan khawh mi thil asi caah asi khawh chungin dottletnak kan tuahmi asi i, a nehnang kan zulhdawi hnu ah Tuluk ah a ummi a hawinu pakhat kan chawnh khawh i, asining kan vun langhter mi asi. Amah hi Youtube zongah Mizo nu hur timi tlangtaar hna in video athlahmi asi. Mizo timi ahmanmi zong hloh ding an ti rih.\nNote: Mah cabia hi atawinak in kan vun langhtermi asi. Mizoram facebook Group ah an thlah i, mipi an thinhung ngaingai. Group pakhat te hmanh ah comment hi 500 renglo an si i, an lungfahnak an langhter cio hna. Credit: MZN\nI RALRING UH DR NGUN CUNG LIAN NIH A BIACHIM A THLEN CANG\nA HNU BIK DONALD TRUMP LE BIDEN DEBATE AN TUAHNAK AH AN CHIMMI


Coronavirus Zei Ruangah Dah Iralrin A Herh? A Ruang Fiang Tein Na Hngal Cang Maw – Chin 11 News\nCoronavirus Zei Ruangah Dah Iralrin A Herh? A Ruang Fiang Tein Na Hngal Cang Maw\nTuluk ram chung i Coronavirus ruang a zawmi hna lakah acheu dengmang cu an damh khawh ṭhan hna tiah theih a si. Korea zongah an damh ṭhanmi an um leen. Korea cozah nihcun, anmah Korea miphun si hna seh, an ram chung i phung ninglo khuasa an si ah siseh, an ram chung khuasa mi paohpaoh Coronavirus nih a tlunh sual ahcun, a lak bakin nan thlop colh hna lai tiah nawl an chuah. An damh ṭhan khawh komi tlangrai caah zeicahdah iralrin a herh i Asia lei minung pawl nih mask an ihuh dih hnga ti ruah awk a um.\nJapan ram nihcun khuati aa thlen hlan tiang hngakchia High School sianginn a kharter dih hna. Japan ram tuah dingmi Summer Olympics zong “ni 140 lawng” aa duh cang tiah Tokyo khualipi mipi luhchuahnak lamkam an taarmi billboard nganpi ah cun aa ṭial. Cu caṭialnak tangah cun, “A Ni Thawn Uh” tiah nganpi in mi pakhatkhat nih an ṭial hnawh chihmi hmuh khawh a si. Zei ruangah dah East Asia rampi pathum “Tuluk, Japan le Korea” nih Coronavirus cu mah tluk cun an doh i an ṭih hnga?\nCoronavirus nih a tlunh cangmi minung paohpaoh an cuap damh khawh a si ti lo ruangah a si. Minung nunnak an khamh khawh hmanh ah, an cuap tu cu a rawk beh. A rawk cangmi cuap an tharter kho ti lo. Zawtnak rungrul nih a tlunh hna le cangka in an zaw colh lo. An tak a hung linsa, an khuh cang hnu lawngah Coronavirus nih a ka tlunh sual hnga maw tiah lunghrinhnak ngeih a hung si. Cuti i an lung a hung hrin, an hun ichek tikah cun, an cuap a rak rawk cang.\nZawtnak aa hun ilangh ahkhin cun, an cuap cu a rak rawk cang tiah an ti. Mask hruk san tlai maw? Mask hruk san a tlai lo ti cu, sullam ngeilo bia a si. Hnarkua le kaa in ichawnh bik simi Coronavirus in ikham khawhnak dingah mask hruk san a tlai lo ti cu, siibawi hrim nihcun a chim in an chim awk a si lo. Zawtnak nih a kan tlunh ti aa hngal lomi pa/nu nih mask ihruk loin mibu sinah aa chawhvah huar ko ahcun, zawtnak rungrul zeizat ko dah, midang cungah a thlah lai?\nṬih tuk awk cu si leem lo nain, iralrin a herh. Iralrin lo ahcun, a herhlo cuap rawh zawtnak vaa imih fawite. Kut thiang tein iṭawl lengmang ding, kut iṭawl hnu ah, rungrul thahnak kut-hnawh sii (sanitizer) in iṭawl chap dingin, biatak tein icawnpiak a si.\nCredit: Salai C Alexander


The Hakha Post Rian In A Din Mi Pu Lal Lawmpuia Kongah The Hakha Post Nih Fianter Nak An Vun Tuah Ve – The Chinlung Post\nThe Hakha Post riantuantu sinak in Lalawmpuia aa dinhnak kong fianternak\nThe Hakha Post rian in Lalawmpuia a chuahnak kong ah a tanglei bantuk in zapi sin theihternak kan hun tuah.Pakhatnak. The Hakha Post cu 2012 January thla ah B. H. Van Or, Lalawmpuia le Rollin Chan Lian hna nih Hakha Dawrthar sang, Rollin Chan Lian inn ah thlacamnak he ni khat te ah le hmun khat te ah an rak dirh mi a si.\nAsinain Lalawmpuia nih amah lawng dirh mi in aa chim tawn hlei ah ramchung ram leng hmun tampi ah a chim lengmang ca ah, a riantuan hawi nih “Ka” ti mi biafang hmang lo in, “Kan” ti in hman ding in kan chimh lengmang nain a thin hlei lo, nihin ni tiang a chim lengmang rih.Pahnihnak. The Hakha Post cu phungphai le ningcang a ngei i media zulhphung aa tlaih mi tualchung media pakhat a si.\nThawngzamh ca le digital media platform in zapi sin ah si khawh tawk chuah in ni fatin thawng a thanh. The Hakha Post Facebook page cu ramchung ramleeng careltu 70,000 leeng nih rel mi a si ca ah riantuantu zong nih careltu upatnak he biapi ngai ah kan chiah mi a si.Pathumnak. Lalawmpuia nih The Hakha Post facebook page ah ningcang lo in amah pumpaak video le hmanthlak aa taar pah tawn mi cu careltu tampi nih nan rak hmuh cio cang mi a si. Zei media hmanh nih online cahmai ah pumpaak hmanthlak an taar bal lo i taar phung zong a si lo ca ah video le hmanthlak a taar mi cu zung lei in kan hnawhpiak (delete) than tawn.\nPalinak. Australia a tlawn chung ah Photo News ti mi tlangtaar in amah le a tufa ngakchia panga hmanthlak pasarih cu 2020 May 15 ah a taar than. Atu bantuk in pumpaak kong aa taar hi voi khatnak lawng a si ti lo ca ah, “Kan page hi pumpaak i post nak ah cun hman ding a si lai lo. Mahle timeline cio ah taar ding a si ko,” tiah Manager rian a tlai lio mi Pu Za Biak Thawng nih staff pawl biaruahnak group chat ah ca a tial.\n(A tanglei Group Chat screenshot ah biaruahnak tling tein rel khawh a si.) Pa Pui nih aa fahsak ca ah a cung ah a lung a tling lo.Panganak. May 20 ah Pa Pui nih, “The Hakha Post CEO sinak, Board of Director Chungtel sinak, A dirhtu sinak le a ngeitu sinak in dinhnak ca a tial i staff dihlak le a ngeitu nupi le phawt dih ding in a tialchih.Paruknak. Chuahnak ca a tial mi cu cahmai 10 a si i a biapi in a langhter mi cu, Manager Za Biak Thawng nih ka dirhmun a ka cuh … ti in pumpaak a rak remlonak le sualpuhnak 30 a tial. (Cu ca a tial mi cu a dik lo mi le sualpuhnak sawhsawh a si ca BOD meeting nih a cohlang lo.)\nPasarih. CEO Pa Pui nih chuahnak ca a tial mi kong he pehtlai in May 23 ah Board of Director meeting nih a ceih than tik ah: (1)“The Hakha Post ah CEO Lalawmpuia nih a riantuan hawi cung ah a lungtlinlonak le a rian aa hneek khawh ti lo nak thil zeimawzat a langhter mi hna hi, ‘Hi tiang a chuak ding hin kan ruah mi an si lo,’ ca ah, a rak tlun tik ah amah he BOD meeting kan ngeih hnu lawng ah biachahnak kan tuah te lai tiah kan lung a tling; (2) Lalawmpuia nih a kan kuat mi Email cathluan hi zung staff dihlak copy pakhat cio pek hnu ah rel ding a ti mi hi, staff a tam deuh cu mithar lawngte an si ca ah, cuhna theih le hngalh ding a herh lo tiin kan ruah ca ah kan print dih ko nain pek rih hna lo ding ah kan lung a tling; (3) The Hakha Post nih a ngeih mi phunghram chung ah pumpak in rian i chawn/kianh khawhnak kha a um lo ca ah amah pumpak tel in BOD nih thim caan a chuah tik ah ceih si te ko seh tiah kan lung a tling, tiah biakhiahnak pathum a tuah hnu ah Lalawmpuia sin ah kuat than a si.\nPariatnak. BOD meeting biachahnak a lungtlin lo nak tampi a tial i; “A sawhsawh in thil a tuah tiah nan ruah rua. Kei cu na ka hngalh ko khah. Ka ruah i ka tuah mi cu hawi tuah mi he aa lo lo. Tuah ning ka ti mi cu ka tuah bak. Za seh ka ti mi cu a za ka ti ko” tiah Editor-in-Chief sinah ca a rak tial than.Pakuanak. Dinhnak ca a tial mi kong ah BOD nih remthatnak khua a khan lengmang ko nain a duh lo. Chief Editor B. H. Van sin ah atu le atu rian hnolhnak le a rian in dinhnak ca staff dihlak sin phawt ding in a hneekchih lengmang. BOD nih ca an in phawt hna lo ahcun keimah nih tuanvo ka laak lai tiah staff group ah ca a tial ca ah chuahnak ca cu July 19 ah phawt a si.\nPahranak. July 20 ah Lalawmpuia chuahnak ca cu BOD a ceih hnu ah a fehter i amah nih aa hauh mi reporter rian zong pek a si. Asinain a hnu ahcun a cohlang than lo.(BOD meeting record kan thilchih)11. Hakha a phanh hnu ah, The Hakha Post zung ah aa dinhnak kong he pehtlai in; staff dihlak, caphawtu dihlak, Laica ruahnak petu, The Hakha Post Sihni, Tualchung media pawl, a ngeitu chungkhar pawl, a chungkhar le a unau pawl ruaih in chimnak ka ngei lai tiah Editor-in-Chief sin ah a hal nain; remthat duhnak siloin The Hakha Post hrawhhral a duh mi a si ca le The Hakha Post riantuantu a si ti lo ca ah BOD nih kan hnon.\n12. The Hakha Post a riantuan hawi nih Lalawmpuia phuahnak le cuhnak pakhat hmanh a um lo i amah tein a chuak mi a si tiah zapi sin theihternak kan hun tuah.\nCrd The Hakha Post


Chin State Complete Lockdown kan Tuah Colh a Hau – TIMES OF CHIN NEWS\nChin State Complete Lockdown kan Tuah Colh a Hau\nChunmang zong i kan imanh ballomi thil kan Tulio zawtnak tihnung Covid-19 cu kan lai tlang lila zong ah a phan ve cang. A poi tak tak ti pin chim awk a um ti lo. Zahan khan Kawlram cozah ngandamnak lei branch Ministry of Health and Sport lei nih thawng fiang tein an van langhter cang.\nKawlram ah fiang tein theihmi Covid -19 zawtnak a ngeimi minung 2 an um tiah a langhter. Pakhat hi Yangon ah hmuh a si i pakhat deuh hi Lai tlang Tidim ah hmuh a si ve. Lai Tlang (Chin State) ah hibantuk tiang kan phanh hi khuaruah lo awk a tha ti lo. Atu dirhmun ah cun lam 1 lawng i Thim ding kan ngei cang.\nKawlram – Kalay lei in a lut dingmi thil vialte minung an si ah mawtaw an si an kham dih an si cang. Mizoram lei ramri hrim hrim ah luh a ngah lo. Ei le din ah kan mah tein kan i nung kho lai maw ti ruah ding a tam. Cun hi zawtnak a karh tuk nak h nga lo khua kan ruah cikcek a hau cang. Cucaah hi zawtnak Covid-19 kan kham khawhnak ding ah cun lam 1 lawng a um. Cucu Complete Lockdown a si. Chinram minung vialte ri khiah nei loin Lock Down kan tuah colh a herh. Minung hrim hrim leng chuah lo. Dawr vialte khar dih kan hau. Minung mibu umnak crusade le camping tibantu tiang kan ngolh dih a herh. Complete lockdown hi kan tuah lo ahcun hi zawtnak tihnung ruang ah minung nunnak tampi an liam lai. Complete lock down hi cozah lei nih an kalpi zok lo ahcun thil poi tam tuk a phan kho. Asinain tha tein le nawlngai tein kan um ahcun hi zawtnak hi sau a um hrim hrim lai lo. A tlau colh lai.\nZeizong vialte kham dih , minung lut chuak lo i hren dih hi complete lock down ti cu a si. Tuluk nih an kalpi cang. Minung tampi a kham manh. Italy le vawleicung ram vialte nih an kalpi cuah lio a si. Mizoram kan inn pa hmanh nih minung 1 hmanh case an hmu rih lo nain complete lock down hi an tuah peng cang. Chin State cu State of Emergency phuan i Complete Lock Down hi a tuah colh a hau.


Ahodah Na Si Lai? - A VEL IN KHAMH KAN SI\nJesuh nih a leh i, “Asi, na chimmi cu ahmaan, cun hihi kan chimh hna: Pathian Pennak ruangah inn siseh, nupi siseh, unau siseh, nu le pa si hna seh, fale si hna seh, a kaltakmi cu 30tu chan ah hin a let tampi in rulh an si lai i hmai chan ah zungzal nunnak an hmuh lai,” tiah a ti.\nBawipa nih Thil Ti khawhnak an pek i, cu thil ti khawhnak cu i lak sehlaw, Keimah chung ah chia seh ti zong Pathian nih an duh fawn. Cucaah Pathian nih siseh ti a kan duhmi sining phak lo hi SUAL asi. Vawlei min thang, Einstein, Billy Graham tbk.. hna bantuk cu na si lo kho men. Siseh khakha a biapimi asi lo. Tih a nungmi cu, na tuah khawh mi na tuah lai lo mi kha asi. Bawipa ah na thil ti khawhnak na pek lo tikah, tuah khawh dingah Bawipa nih an pek mi thil a tuah kho lo mi le, Bawipa nih phak ter an duhmi a phan kho lomi ah na cang lai.\nNa Nunnak chungah sining pathum; Minung pathum an um. 1) Atu lio na sining, 2)Thiltha lo naa uk ter I amah naa tlaihter ahcun, Thiltha lo, Setan caah mizedah na si khawh timi le, 3) Pathian caah mizeidah na si khawh ti hna kha an si. Thlacam na herhmi cu, na kut pahnih nih a tlaihmi VAWLEI kha a dihlak tein THLAH in, ka hmangko Bawipa tiah na kut pahnih ning tein Amah, Pathian pek kha a biapi taktak mi asi. Bawipa nih an tinhpiakmi dirhmun na phak khawh nak le, tuah an fialmi rian na lim khawh i an tinhpiakmi sining na phak khawh nakhnga, an pekmi thil ti khawhnak i lak law, a mah chungah chia, na ruahnak nih a phak khawh lomi Dirhmun ah an cawi sang khotu cu Pathian asi. Cu Pathian cu na Thil ti khawhnak vilate pe law an hman lai.


Dr. Sasa Caah Theih Nuam Lo Thawngchia Si Cang – Chin World News Evening\nDr. Sasa Caah Theih Nuam Lo Thawngchia Si Cang\nRefugee kong heh an tial i zeitin dah Refugee i lak ningcang ti zong an thei hui lo, Kawlram politics kong heh an tial i 2008 phunghram zong rel lo, mi mak ngai kan si tiah a tarlangh hmasa. Dr. Ngun Cung Lian tluk in Laimi lakah 2008 phunghram a rel mi le a thei mi an um lai lo. Byheart hmanh in a theih dih ti awk a si.\nA ruang cu 2008 phunghram Dal zeizat, Biatlang zeizat a um ti tiang in a theih dih. Cu caah Dr. Sasa hi Vice President a si kho timi bia hna biatak tein timeline ah an tial i website nih an share piak chin hna khi cu Dr. Ngun Cung Lian cu a nih a chuak tuk lai. 2008 phunghram nih Vice President kong zeitin dah a tial? A taang ah screenshot zong in kan chiah chih i mirang a thiam mi nih rak rel chap ve uh.\n“Myanmar ramkomh Vice President cu a tlawmbik ah kum 45 a si hrim lai ti a si. Cun Myanmar ramkhel, economic le ralkap (Military) lei ah a za tawk in theih hngalhnak a ngei mi a si lai ti a si. Cun a biapi ngai ah an chiah mi cu Ramkomh Vice President cu a pehpeh in Kawlram ah kum 20 tal a um mi a si lai, A luancia caan in Vice President nominate a si tiang a kum zoh in Kawlram ah a pehpeh in\nkum 20 a thudir maw ti hi asi.\nCun a nupi, a pasal ti bantuk hi ramdang minung an si lai lo ti a si fawn”. Fact check: Dr. Sa Sa hi kum 45 a tling rih lai zumh a si lo. Cun kum 2013 lawng ah Kawlram a rak lut mi a si i zeitin hmanh in kum 20 chung cu Kawlram ah a pehpeh in a um rih lo. Ramdang sianginn a kainak ramdang a rianttuan le cawlcangh nak hi Kawlram passport te in rak si sehlaw a poi tuk hnga lo, India Passport in a rak si diam fawn.\nA nupi hi Mara a si ko nain Mizoram ah a chuak mi, Mizoram sinak a ngei mi a si fawn ti a si. Cu caah 2008 phunghram ning in cun Dr. Sasa cu Vice President ding ah a qualify lo timi cu fiang tein a lang mi asi. 2008 phunghram zong theih lo, rel bal lo ahcun biachim sual a fawi caah siaherhnak he kan tarlangh. Laaknak: LKKJ\nChin Ram Kulh CM Ttuan Dingah Aa Tlak Bik Mi


Palik Pawl An Mah Le Mak Fak Tak In An I Kap Hna - News and Media\nSagaing ramṭhen, Shwebo peng Makhauh(မခေါက်) khua pawng ah thingpum ngunkhuai khawltu palik tilawng cu anmah le anmah an i kah caah palik 1 le thawng petu 1 an thi, tiah tualchung mi nih an chim. June 15 ah palik pawl cu thingpum ngunkhuai khawltu tilawng he anmah le anmah an i kah hi a si.\nShwebo peng Makhauh kahdohnak ah palik 1 a thi. A thimi palik pa hi Shwe Ya Min lakphak dawr ngeitu Ko Tint le Ngwe Ni Naing hna i an fanu vapa a si. Pakhat a thimi hi palik thawng petu a si, tiah tualchung mi pakhat nih a chim. Ayeyawaddy tiva in a ṭummi thingpum phor tilawng hna cu ngunkhuai an laak hna. Ngunkhuai an khawlh hnanak hi a sau ngai cang, kum 30 hrawng a si cang lai. Palik phu nih tilawng an i hlan i ngunkhuai khawlh an i chaang tawn hna.\nPenguk nih a hruaimi phu, Sakhan hmu nih a hruaimi phu le palik nih hruaimi phu tiin an i ṭhen hna i, ngunkhuai an laak hna. Makhauh khua zong ah SAC ralkap nih umhmun an khuar,” tiah a chimchap. CRD – TCP\nNgaihchia Tuk A Si